Innocentius, episcopus servus servorum Dei, etc. Justis petentium desideriis dignum est nos facilem praebere consensum, et vota quae a rationis tramite non discordant effectu prosequere complere. Cum igitur monasterium vestrum, sicut in authentico bonae memoriae Alexandri papae predecessoris nostri perspeximus contineri, ad jus et proprietatem Beati Petri nullo mediante pertineat, nos, vestris precibus inclinati, autoritate praesentium inhibemus ne quis archiepiscopus vel episcopus in ecclesias monasterio ipsi subjectas absque manifesta et rationabili causa excommunicationis vel interdicti sententias audeat promulgare, vel ab eodem monasterio procurationem exigere vel correctionem in ipsum exercere praesumat nisi de mandato Sedis apostolicae speciali. Nulli ergo, etc. Datum Viterbii, VI idus junii anno duodecimo.